Službeni glasnik Grada Osijeka br. 1 od 29. siječnja 2025.


Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak pročišćenog teksta, 123/17, 98/19 i 144/20) i članka 34. stavka 1. točke 19. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24) Gradonačelnik Grada Osijeka 15. siječnja 2025., donosi

O D L U K U

o izmjenama i dopunama Odluke o radnim tijelima Gradonačelnika

Članak 1.


U Odluci o radnim tijelima Gradonačelnika (Službeni glasnik Grada Osijeka br. 12/17, 2/18, 4/18, 5/18, 8A/19, 15/19, 15/21, 15/22, 20/22, 21/22, 1/23 i 4/23) u članku 13. podstavku 20. briše se točka i dodaju podstavci 21. i 22. koji glase:

„-
Odbor za prostorno i urbanističko planiranje i uređenje naselja

· Odbor za prometnu infrastrukturu.“.

Članak 2.

U članku 14. stavku 3. iznos: „100,00 kuna“ zamjenjuje se iznosom: „13,27 eura“.

Članak 3.


U članku 16. stavku 1. podstavak 2. briše se.

Članak 4.

Iza članka 29.d dodaju se članci 29.e i 29.f koji glase:

„Članak 29.e


Odbor za prostorno i urbanističko planiranje i uređenje naselja

-
daje mišljenje u kreiranju odluka, pravilnika i drugih akata, izradi prostorno-planske dokumentacije, izradi studija, različitih planerskih i projektnih zadataka u poslovima uređenja naselja i stanovanja, prostornog i urbanističkog planiranja te općenito uređenja grada

-
prati stanje u prostoru i području prostornog uređenja Grada Osijeka

-
predlaže elemente prostornog i urbanističkog uređenja te mjere za unapređenje stanja u prostoru

-
razmatra i drugu problematiku vezanu za prostorno i urbanističko planiranje.


Odbor ima predsjednika i najmanje dva (2) člana.


Gradonačelnik će posebnim rješenjem utvrditi naknadu za rad predsjednika Odbora za prostorno i urbanističko planiranje i uređenje naselja.

Članak 29.f


Odbor za prometnu infrastrukturu

-
razmatra prometnu problematiku vezanu za cestovnu i tračnu infrastrukturu

-
predlaže i daje mišljenja za najefikasnija prometna rješenja

-
daje mišljenja na projektnu dokumentaciju vezanu za nabavu i izradu projekata vezanih za prometnu infrastrukturu

-
razmatra i drugu problematiku vezanu uz prometnu infrastrukturu.


Odbor ima predsjednika i najmanje dva (2) člana.

Gradonačelnik će posebnim rješenjem utvrditi naknadu za rad predsjednika Odbora za prometnu infrastrukturu.“

Članak 5.

Ova Odluka stupa na snagu danom donošenja.

KLASA: 022-05/17-01/52

URBROJ: 2158-1-02-25-39
Osijek, 15. siječnja 2025.

